ලෝක කෙටිදුර ධාවන ක්ෂේත්‍රයේ වාර්තා පිට වාර්තා තැබූ උසේන් ‍බෝල්ට් ඊයේ ඉන්දියාවේ බැංග්ලෝර් හී පැවැති ප්‍රදර්ශනාත්මක ක්‍රිකට් තරගයකදී හයේ පහර 5ක් සමග නොදැවී ලකුණු 45ක් රැස් කරමින් යුව්රාජ් සිංගේ කණ්ඩායම පරාජය කිරීමට සමත්විය.මලල ක්‍රීඩාවට මෙන්ම ක්‍රිකට් ක්‍රීඩාවටත් තමා උපන් හපනකු බැව් කියාපාමින් ඊයේ බැංග්ලෝර් ක්‍රීඩා පිටිය දෙවනත් කළ බෝල්ට් ලකුණු 45ක් රැස් කළේ පන්දු 19කින් වීම විශේෂත්වයකි.සත් සාමාජික ඕවර 4ක තරගයක් ලෙස මේ ප්‍රදර්ශනාත්මක ක්‍රිකට් තරගය පැවැත්වූයේ බෝල්ට්ගේ කණ්ඩායම හා යුව්රාජ්ගේ කණ්ඩායම අතරය.